Rino Serra/Le fior dël mal/152


IV. L'orassion d'un pagan 
Ah! Bassa pa toe fiame; 
Scàuda mè cheur anfiapì, 
Anciarm, tortura dle ànime! 
Diva! Chi suplica sìa...esaudì! 

Dea 'nt l'aria sparpajà. 
It ses la lus dël nòst sot tèra! 
Dì che 'd sì a un'ànima gelà, 
Che un cant ëd bronz at consacra! 

Goduria, it saras mia argin-a! 
Pija la mascra 'd siren-a 
Fàita 'd carn e anche dë vlù, 

Vers-me ij tòi seugn bin sostnù 
Ant ël vin malfàit e mistich, 
Anciarm, fantasma elastich! 

Rino Serra
Leteratura piemontèisa
Baudelaire